สวัสดีค่ะคือตอนนี้ดิฉันเป็นตกขาวสีน้ำตาลขุ่นค่ะและรู้สึกคัดที่ช่องคลอดมีตุ่มเล็กขึ้นด้วยนะค่ะไม่ทราบว่าเกิดจากอะไรอันตรายไหมค่ะต้องไปหารึป่าว(ฝังยาคุมด้วยนะค่ะ)
สวัสดีค่ะ การวินิจฉัยที่เป็นไปได้ในตกขาวที่ผิดปกติ คือไม่ใช่สีขาว ร่วมกับมีอาการระคายเคืองช่องคลอด-ช่องคลอดติดเชื้อแบคทีเรีย โพรโทซัว ซึ่งเชื้อเหล่านี้เป็นเชื้อที่ติดต่อมาจากการมีเพศสัมพันธ์ อาจทำให้มีตกขาวสีเหลือง สีเขียว หรือสีน้ำตาล มีกลิ่นเหม็นคาวปลา-ช่องคลอดติดเชื้อรา เกิดจากความไม่สมดุลในช่องคลอดเอง เช่นการสวนล้างช่องคลอด อาจมีตกขาวสีขาวขุ่นคล้ายนมบูด-เป็นตกขาวที่ปนเลือด ที่มาจากสาเหตุผิดปกติเช่น ติดโรคติดต่อทางเพศสัมพันธ์เช่นหนองในแท้ หนองในเทียม ภาวะแทรกซ้อนจากการตั้งครรภ์เช่นแท้ง มดลูกติดเชื้อการวินิจฉัยที่เป็นไปได้ของตุ่มที่อวัยวะเพศ- เริมที่อวัยวะเพศ เป็นตุ่มน้ำใสๆ เวลาแตกออกจะมาเจ็บแสบได้- ตุ่มแพ้จากการสัมผัส เช่นแพ้ผ้าอนามัย น้ำหอม สบู่- หูดเช่นหูดหงอนไก่ หูดข้าวสุก- รูขุมขนอักเสบถ้าตุ่มขยายขนาดขึ้น เจ็บมาก ปวด บวม แดง ควรไปพบแพทย์เพื่อตรวจร่างกายและหาสาเหตุในกรณีนี้อาจมีความเกี่ยวข้องกันค่ะกล่าวคือการมีตกขาวผิดปกติที่เกิดจากช่องคลอดติดเชื้ออาจทำให้มีการระคายเคืองที่ช่องคลอดจนมีตุ่มผิวหนังอักเสบขึ้นมาได้ การฝังยาคุมไม่ได้เพิ่มโอกาสการติดเชื้อบริเวณช่องคลอดหรือทำให้มีแผลหรือตุ่มที่บริเวณอวัยวะเพศค่ะแนะนำพบสูตินรีแพทย์เพื่อตรวจเพิ่มเติม แพทย์อาจตรวจภายในร่วมกับเก็บตกขาวที่ผิดปกติไปตรวจดูว่ามีเชื้อใดและให้ยาฆ่าเชื้อตามเชื้อนั้นๆการดูแลตัวเองเบื้องต้น งดการมีเพศสัมพันธ์ ทำความสะอาดอวัยวะเพศภายนอกด้วยน้ำสะอาด 2 ครั้งต่อวัน ไม่สวนล้างช่องคลอด ยังไม่ควรซื้อยาปรับฮอร์โมนมากิน หรือซื้อยาใดๆมาเหน็บเอง เพราะยังไม่ทราบการวินิจฉัยค่ะ